Il-legat tiegħek, Joseph Muscat, huwa illi llum għandna nofs popolazzjoni lluppjata. Dan għamiltu bix-xandiriet tal-mistħija mimlija gideb sfaċċat u promessi ta' ġid bla rażan, meta fill-fatt l-intenzjoni aħħarija tiegħek kienet waħda biss: Li taħtaf kull ma ssib quddiemek akkost ta' kollox u li kull mezz, hu x'inhu, ħażin kemm hu ħażin, jiġġustifika dan l-għan aħħari li kellek. Biex tilħaq dan l-għan mingħajr ħafna intoppi, dawwart lilek innifsek b'ċorma ċwieċ, li ma jiqfulekx, jibżgħu minnek u jħalluk tagħmel li trid. Kien importanti wkoll li tkompi tagħlef dak kollu li jiddividina u tmewwet bil-ġuħ dak kollu li jgħaqqadna. Il-mibgħeda li hawn illum, kienet parti mir-roadmap. Kemm ili ħaj u sa fejn twassalli l-memorja, qatt ma rajt mibegħda hekk f'pajjiżi. Ġibt lil Maltin jobgħodu lil Maltin ħuthom tant, li ħriġthom fit-toroq jiċċelebraw il-qtil ta' waħda minnhom. Żrajt żerriegħa ta' ħażen tant li dan il-qtil dawwartu f'ċajta pastaża, li bil-barka tiegħek, jirrepetuha u kif jerġgħu jisimgħuha, jinfaqgħu jidħku u jogħxew. Iżejjnuha kull ma jmur, din iċ-ċajta u jżebilħu persuna mejta, ċittadina bħalek, b'ċajt iktar goff u oxxen. Ivvintajt storja li webbilthom, lill-boloh li jisimgħu lilek u lil dak il-pulċinell li timpjega u li ried jixgħellek ix-xemgħa, li kienu uliedha stess, illi poġġewlha bomba u qatluha lil ommhom.Daqshekk waqajt fil-baxx. Issa li dawn in-nies li lluppjajt, qed jisimgħu li l-ordni kapaċi ħarġet minn wara l-iskrivanija tiegħek, mhux talli mhux qed jirrabbjaw, talli qishom kburin bik li kellek il-kuraġġ li ma' sħabek tiddeċiedu li tgħolluha. Ma jeżistix saff ibgħax minn dak li waqajt fih, Joe. Ieqaf ħaffer. Is-siegħa tiegħek waslet issa. Ma tista' twaħħal f'ħadd issa. Dan hu l-legat li ħallejt warajk. Daphne kellha raġun dwarek. Mur għidlek li kellek tispiċċa hekk. Minn dik il-glorja kollha. Previous: Nhar il-Ħadd nerġgħu ninġabru Next: Why it's significant that independent media back tomorrow's protest window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
GUEST POST: Legat Muscat